Pärast artikli pealkirja ja põhiteksti lugemist kasuta oma loovust, et koostada sisutihe ja pikk sissejuhatav lause.

## Pealkiri:

Lass aitas tiimi võidule, Bratka ja Pokk olid naiskonna resultatiivsemad

## Põhitekst:

Kadri-Ann Lass ja tema kodunaiskond IDK Euskotren (3-2) alistasid võõral väljakul numbritega 86:80 (28:24, 18:14, 22:28, 18:14) Gran Canaria (2-3) tiimi, kirjutab Basket.ee.

Pingilt alustanud Lass viibis platsil 27,5 minutit ning tegi statistiliselt ühe oma selle hooaja parema mängu. Eestlanna arvele kogunes seitse punkti (kahesed 2/5, kolmesed 1/3, vabavisked 0/2), seitse lauapalli (neist kaks ründelauast), kaks resultatiivset söötu, kolm isiklikku viga ja üks pallikaotus.

Võitjate resultatiivseimana viskas Maria Espana Almendro 23 punkti ja hankis viis lauapalli, Joy Brown kogus 15 silma, kaheksa lauapalli ja viis korvisöötu. Kaotajatel viskasid Sika Kone 19, Sokhna Adji Fall 17 ja Petra Holesinska 16 punkti.

Liigatabelis seni samal pulgal asunud tiimidest IDK Euskotren kerkis nüüd viiendale positsioonile ja Gran Canaria langes kümnendale reale.

Nädala sees tegi IDK Euskotren hooaja avalöögi ka naiste Eurocupi alagrupiturniiril, kus pidi võõrsil tunnistama prantslaste Villeurbanne'i LDLC Asveli 76:64 (24:14, 12:11, 18:20, 22:19) paremust.

Lass viibis väljakul 27 minutit ning kogus selle ajaga vis punkti (kahesed 1/2, kolmesed 1/7), neli lauapalli, ühe resultatiivse söödu, ühe vaheltlõike, kaks viskeblokeeringut ja ühe pallikaotuse.

Järgmisena kohtub IDK Euskotren K-alagrupis juba 2. novembril Tšehhi klubiga Brno Zabiny, kes alustas turniiri 87:90 kaotusega (teisel lisaajal) Prantsusmaa naiskonna BLMA vastu.

Prantsusmaa naiste kõrgliigas pidid Maaja Bratka ja Mailis Pokk tunnistama koos Champagne Basketiga (1-2) 73:54 (15:15, 25:10, 20:13, 13:16) Illkirch-Graffenstadeni (2-1) paremust. Positiivne oli see, et eestlannad kerkisid oma naiskonna liidriteks ja kaheks kõige resultatiivsemaks mängijaks.

Maaja Bratka arvele kanti 29 mänguminutiga 13 punkti (kahesed 5/10, kolmesed 1/3), kolm lauapalli, üks resultatiivne sööt, üks viskeblokeering, neli isiklikku viga ja kolm pallikaotust. Mailis Pokk kogus 22 minutiga üheksa punkti (kahesed 3/3, kolmesed 1/4), kolm lauapalli, üks isiklik viga ja kaks pallikaotust.

Võitjate poolel jõudis kahekohalise punktiskoorini neli naist, kui Celia Cardenal viskas 18, Shelby Saint Juste 15, Victoria Harris 12 ja Binta Drame 11 silma.

Liigatabelis on Bratka ja Poki naiskond 12 tiimi hulgas kaheksandal kohal.

Islandi naiste kõrgliigas jätkas Greeta Üpruse kodunaiskond Reykjaviki IR (0-7) kahjuks hooaega kaotusega, kui 72:90 (18:24, 23:31, 20:18, 11:17) jäädi alla Grindavikile (2-5).

Eestlanna kogus 33 mänguminutiga tema jaoks väga külmal viskepäeval 13 punkti (kahesed 1/4, kolmesed 1/10, vabavisked 8/8), seitse lauapalli, viis resultatiivset söötu, ühe vaheltlõike, ühe pallikaotuse ja ühe isikliku vea.

IR-i poolel paistsid silma veel ka 15 punkti ja neli söötu kogunud Solrun Saemundsdottir, 14 silma toonud Anika Hjalmarsdottir ning 12 punkti visanud Jamie Cherry.

Võitjate poolel viskasid Danielle Rodriguez, Hulda Olafsdottir ja Thea Lucic võrdselt 18 punkti. Ameeriklanna Rodriquez oli lähedal suisa kolmikduublile, kui kogus lisaks ka kümme lauapalli ja kaheksa resultatiivset söötu.

Reykjaviki IR on kaheksa naiskonna hulgas veel ainuke, kellel võiduarve tänavusel hooajal avamata.
## Sissejuhatus:

user
Erinevates Euroopa liigades mängivatel Eesti naiskorvpalluritel oli individuaalset panust arvesse võttes üsnagi hea nädal. Võidurõõmu sai aga ainsana maitsta Hispaania kõrgliigas mängiv Kadri-Ann Lass.
assistant